**Thomas Nykopp** (s. 6. maaliskuuta 1993 Helsinki) on suomalainen ammattilaisuransa lopettanut jääkiekkoilija, joka pelaa nykyään III-divisioonajoukkue Karhu-Kissoissa. Hän on pelipaikaltaan keskushyökkääjä, mutta Nykopp osaa pelata myös laidassa. Hän pelasi ammattilaisurallaan SM-liigaa Helsingin IFK:ssa yhteensä 281 runkosarjaottelua tehopistein 35+38=73 ja 16 playoff-ottelua tehden kaksi syöttöpistettä. Nykopp voitti SM-hopeaa vuonna 2016 ja SM-pronssia vuonna 2018.

Ura
---

### Seuraura

Nykopp aloitti jääkiekkoilun 4-vuotiaana Karhu-Kissoissa. Hän siirtyi D-juniori-ikäisenä Jokereihin ja jakoi kaudella 2008–2009 tehoilla 25+27=52 koko C-nuorten SM-sarjan pistepörssin voiton joukkuetoverinsa Niko Väätäisen kanssa. Nykopp voitti kauden päätteeksi C-nuorten Suomenmestaruuden.

Kaudeksi 2010–2011 Nykopp siirtyi opiskelemaan Yhdysvaltoihin ja jatkamaan jääkiekkoilua MWEHL-joukkue Ohio Blue Jacketsiin. Kesällä 2011 Tri-City Storm varasi hänet koko USHL:n varaustilaisuuden toisena pelaajana Brian Christien jälkeen. Nykopp siirtyi joukkueeseen kaudeksi 2011–2012, jonka jälkeen hän palasi seuraavaksi kaudeksi 2012–2013 Suomeen ja siirtyi Helsingin IFK:n A-nuoriin. 1. syyskuuta 2012 Jokereita vastaan pelatun European Trophy -ottelun jälkeisten pelikieltojen takia Nykopp nostettiin kuitenkin HIFK:n SM-liigajoukkueeseen. Hän teki liigadebyyttinsä kauden toisessa ottelussa 14. syyskuuta 2012 vieraissa Espoo Bluesia vastaan ja sai siinä jääaikaa 4.43 minuuttia. Nykoppin kausi eteni lopulta suurimmaksi osaksi SM-liigassa, jossa tulokaskausi toi 34 runkosarja- ja kahdessa playoff-ottelussa neljä syöttöpistettä. Hän pelasi kauden aikana myös yhden Mestis-ottelun lainalla HC Keski-Uudenmaan paidassa.

Toukokuussa 2013 Nykoppilla uutisoitiin olevan kauden 2013–2014 kattava sopimus HIFK:n kanssa. Hän teki liigauransa avausmaalin kauden avausottelussa 13. syyskuuta 2013 Espoo Bluesia vastaan. Nykopp kärsi syyskaudella loukkaantumisista, mutta onnistui murtautumaan HIFK:n vakiokokoonpanoon ja teki 42 runkosarja- ja kahdessa playoff-ottelussa tehot 5+2=7. Kaudella 2015–2016 hän pelasi loukkaantumisen vuoksi runkosarjassa vain 27 ottelua. Nykopp voitti kauden päätteeksi SM-hopeaa. Kausi 2016–2017 hänellä päättyi loukkaantumisen vuoksi runkosarjaan. Toukokuussa 2017 Nykopp teki HIFK:n kanssa vuoden mittaisen jatkosopimuksen. Saman vuoden joulukuussa sitä jatkettiin kahdella vuodella kevääseen 2020 saakka. Nykopp teki kaudella 2017–2018 SM-liigan yhden kauden piste-ennätyksensä tehoilla 9+12=21. Pudotuspeleissä hän pelasi loukkaantumisen vuoksi vain yhden ottelun. Nykopp voitti kauden päätteeksi SM-pronssia.

Alkukaudella 2018–2019 Nykopp ehti pelata 19 runkosarja- ja yhden CHL-ottelun, kunnes hänen kautensa todettiin leikkaushoitoa vaatineen vamman vuoksi päättyneeksi joulukuussa 2018. Nykopp ehti kuitenkin kuntoutua kesken välieräsarjan Oulun Kärppiä vastaan. Myös kaudella 2019–2020 hän kärsi loukkaantumisista. Nykopp oli sivussa mm. koko marraskuun 2019 ajan.

Syyskuussa 2020 Nykopp vahvisti lopettaneensa ammattilaisuransa. Hän siirtyi kaudeksi 2020–2021 jatkamaan jääkiekkoilua III-divisioonaan kasvattajaseuransa Karhu-Kissojen riveihin.

### Maajoukkueura

Nykopp pelasi alle 20-vuotiaiden MM-kilpailuissa vuonna 2013. Yhteensä hän on pelannut 12 nuorten maaottelua.

Muuta
-----

Nykopp työskentelee nykyään rekrytointikonsulttina Arsenaali Oy:ssa. Hän on toisen polven SM-liigakiekkoilija, sillä Nykoppin isä Timo pelasi omalla urallaan puolustajana neljä SM-liigakautta. Hän loi pääsarjauraa myös Ruotsissa ja Saksassa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2010–2011 | Ohio Blue Jackets | MWEHL | 30 | 21 | 14 | 35 | 34 | – | – | – | – | – |
| 2011–2012 | Tri-City Storm | USHL | 46 | 13 | 15 | 28 | 32 | 2 | 0 | 1 | 1 | 4 |
| 2012–2013 | HCK | Mestis | 1 | 0 | 0 | 0 | 2 | – | – | – | – | – | JMM | 6 | 0 | 4 | 4 | 6 |
|  | HIFK | SM-liiga | 32 | 0 | 4 | 4 | 28 | 2 | 0 | 0 | 0 | 0 |
| 2013–2014 | HIFK | SM-liiga | 45 | 5 | 2 | 7 | 56 | 2 | 0 | 0 | 0 | 0 |
| 2014–2015 | HIFK | SM-liiga | 52 | 9 | 8 | 17 | 20 | 1 | 0 | 0 | 0 | 0 |
| 2015–2016 | HIFK | SM-liiga | 27 | 6 | 3 | 9 | 6 | 7 | 0 | 2 | 2 | 0 |
| 2016–2017 | HIFK | SM-liiga | 31 | 3 | 4 | 7 | 4 | – | – | – | – | – |
| 2017–2018 | HIFK | SM-liiga | 45 | 9 | 12 | 21 | 40 | 1 | 0 | 0 | 0 | 2 |
| 2018–2019 | HIFK | SM-liiga | 19 | 0 | 1 | 1 | 24 | 3 | 0 | 0 | 0 | 0 |
| 2019–2020 | HIFK | SM-liiga | 33 | 3 | 4 | 7 | 6 | – | – | – | – | – |
| 8 kautta | yhteensä | SM-liiga | 284 | 35 | 38 | 73 | 184 | 16 | 0 | 2 | 2 | 2 |

Lähteet
-------

* Thomas Nykopp The Internet Hockey Databasessa (englanniksi)
* Thomas Nykopp Eurohockey-sivustolla (englanniksi)
* Thomas Nykopp *Elite Prospects*. Everysport Media Group AB.  (englanniksi)

### Viitteet

1. ↑  Joukkue > Thomas Nykopp - HIFK *hifk.fi*. Oy HIFK Hockey Ab.  Arkistoitu 17.6.2017. Viitattu 24.4.2018.
2. 1 2 3 4 5 6  Thomas Nykopp *Elite Prospects*. Everysport Media Group AB.  (englanniksi)
3. 1 2 3  Pakkanen, Jori: Thomas Nykopp halusi pois huippukiekkoilijan arjesta: liigakaukalot jäävät taakse 27-vuotiaana *Jatkoaika.com*.  6.9.2020. Jatkoaika r.y. Viitattu 6.9.2020.
4. ↑  Elite Prospects - U16 SM-sarja Stats 2008-2009 *eliteprospects.com*. Everysport Media Group. Viitattu 25.4.2014. (englanniksi)
5. ↑  Elite Prospects - USHL Entry Draft 2011 *eliteprospects.com*. Everysport Media Group. Viitattu 25.4.2014. (englanniksi)
6. ↑  Tilastot - Liiga *liiga.fi*.  14.9.2012. Jääkiekon SM-liiga Oy. Viitattu 14.9.2012.
7. ↑  HIFK julkisti ensi kauden pelaajistoaan *Jatkoaika.com*.  22.5.2013. Jatkoaika r.y. Viitattu 26.5.2013.
8. ↑  Raportti - Liiga *liiga.fi*.  13.9.2013. Jääkiekon SM-liiga Oy.  Arkistoitu 13.4.2014. Viitattu 12.4.2014.
9. ↑  Iilomo, Sami: HIFK:n pelaaja-arvostelut 2013-2014 *Jatkoaika.com*.  19.3.2014. Jatkoaika r.y. Viitattu 12.4.2014.
10. ↑  Selin korvaa Törmäsen HIFK:n käskyttäjänä - Runkopelaajille jatkosopimuksia *Jatkoaika.com*.  8.5.2017. Jatkoaika r.y. Viitattu 8.5.2017.
11. ↑  TIEDOTE: Engren, Nykopp ja Åsten jatkosopimuksiin *hifk.fi*.  12.12.2017. Oy HIFK Hockey AB. Viitattu 13.12.2017.
12. ↑  Lahtinen, Miikka: Kausi ohi! HIFK:lle musertavia uutisia – luottosentteri joutuu leikkauspöydälle *Leijonat.com*.  28.12.2018. Nordic Sport Media. Viitattu 25.4.2019.
13. ↑  Miettinen, Miska: Todella yllättävä paluu! Liigahyökkääjän kauden piti olla ohi jo joulukuussa, palaa askiin nyt välierissä *Leijonat.com*.  12.4.2019. Nordic Sport Media. Viitattu 25.4.2019.
14. ↑  Thomas Nykopp palaa HIFK:n kokoonpanoon *Sportti.com*.  3.12.2019. Sport Content Oy. Viitattu 27.3.2020.
15. ↑  Valolink: Yhteystiedot *Arsenaali Oy*. Viitattu 3.8.2021.
16. ↑  Timo Nykopp *Elite Prospects*. Everysport Media Group AB.  (englanniksi)